กฎกระทรวงกฎกระทรวงฉบับที่ ๗ (พ.ศ. ๒๕๓๔)ออกตามความในพระราชบัญญัติไพ่พุทธศักราช ๒๔๘๖[๑] อาศัยอำนาจตามความในมาตรา๗ และมาตรา ๑๐ แห่งพระราชบัญญัติไพ่พุทธศักราช ๒๔๘๖ซึ่งแก้ไขเพิ่มเติมโดยพระราชบัญญัติไพ่ (ฉบับที่ ๒) พ.ศ. ๒๕๐๕ และมาตรา ๑๙แห่งพระราชบัญญัติไพ่ พุทธศักราช ๒๔๘๖รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ ให้ยกเลิก(๑)กฎกระทรวงการคลัง ออกตามความในพระราชบัญญัติไพ่ พุทธศักราช๒๔๘๖ ลงวันที่ ๒๕ธันวาคม พุทธศักราช ๒๔๘๖(๒) กฎกระทรวงฉบับที่ ๒ (พ.ศ. ๒๕๐๖) ออกตามความในพระราชบัญญัติไพ่พุทธศักราช ๒๔๘๖(๓) กฎกระทรวงฉบับที่ ๔ (พ.ศ. ๒๕๒๑) ออกตามความในพระราชบัญญัติไพ่พุทธศักราช ๒๔๘๖(๔) กฎกระทรวงฉบับที่ ๕ (พ.ศ. ๒๕๒๕) ออกตามความในพระราชบัญญัติไพ่พุทธศักราช ๒๔๘๖(๕) กฎกระทรวงฉบับที่ ๖ (พ.ศ. ๒๕๓๒) ออกตามความในพระราชบัญญัติไพ่พุทธศักราช ๒๔๘๖ข้อ ๒ ผู้ใดประสงค์จำนำไพ่เข้ามาให้ยื่นคำขอรับใบอนุญาตนำไพ่เข้ามาและวางเงินประกันหรือหลักประกันเท่าที่จะต้องเสียค่าธรรมเนียมสำหรับการประทับตราไพ่ตามจำนวนไพ่ที่จะนำเข้ามาต่ออธิบดีตามแบบ วิธีการ และเงื่อนไขที่อธิบดีกำหนดข้อ ๓ การประทับตราไพ่(๑)ไพ่ที่ทำในราชอาณาจักร ให้มีการประทับตราไพ่ก่อนนำออกจากโรงงานไพ่(๒)ไพ่ที่นำเข้ามาให้ผู้ได้รับใบอนุญาตนำไพ่เข้ามาแสดงใบอนุญาตให้นำไพ่เข้ามาต่อพนักงานศุลกากรเมื่อขอรับไพ่และให้นำไพ่ที่นำเข้ามาไปประทับตรา ณสถานที่ที่อธิบดีกำหนดภายในเจ็ดวันนับแต่วันที่ได้รับไพ่จากพนักงานศุลกากรข้อ ๔ ให้ผู้รับใบอนุญาตขายไพ่ปฏิบัติดังต่อไปนี้(๑)สำหรับผู้รับใบอนุญาตขายไพ่ประเภทขายปลีก ขายได้ครั้งหนึ่งจำนวนไม่เกิน ๔๐ สำรับ(๒)สำหรับผู้รับใบอนุญาตขายไพ่ประเภทขายส่ง ขายครั้งหนึ่งจำนวนเท่าใดก็ได้(๓)ผู้รับใบอนุญาตขายไพ่ทั้งประเภทขายปลีกและประเภทขายส่งต้องขายไพ่เฉพาะในสถานที่ที่ระบุไว้ในใบอนุญาตขายไพ่และต้องติดใบอนุญาตขายไพ่ไว้ ณ ที่เปิดเผยเห็นได้ง่ายที่สถานที่ขายไพ่ถ้าผู้รับใบอนุญาตขายไพ่ย้ายสถานที่ขายไพ่จะทำการขายไพ่ในสถานที่ที่ย้ายไปไม่ได้จนกว่าจะได้ยื่นเรื่องราวขออนุญาตย้ายสถานที่ขายไพ่และเจ้าพนักงานได้สลักหลังให้ย้ายสถานที่ขายไพ่ในใบอนุญาตขายไพ่นั้นแล้ว(๔)ให้ผู้รับใบอนุญาตขายไพ่ประเภทขายส่งจัดทำบัญชีรับจ่ายไพ่ประจำวันและทำบัญชีงบเดือนตามแบบที่อธิบดีกำหนดบัญชีรับจ่ายไพ่ประจำวันให้ทำให้แล้วเสร็จภายใน ๑๐.๐๐ นาฬิกาของวันรุ่งขึ้นบัญชีงบเดือนในกรณีที่ผู้รับใบอนุญาตขายไพ่มีสถานที่ขายไพ่อยู่ในเขตกรุงเทพมหานครให้ส่งไปยังกรมสรรพสามิตในกรณีที่ผู้รับใบอนุญาตขายไพ่มีสถานที่ขายไพ่อยู่ในเขตจังหวัดอื่นให้ส่งไปยังสำนักงานสรรพสามิตจังหวัดแห่งท้องที่ที่สถานที่ขายไพ่นั้นต้องอยู่ ทั้งนี้ ให้ส่งถึงกรมสรรพสามิตหรือสำนักงานสรรพสามิตจังหวัดแล้วแต่กรณี ภายในวันที่ ๑๐ ของเดือนถัดไปข้อ ๕ ให้กำหนดค่าธรรมเนียม ดังนี้(๑)ใบอนุญาตขายไพ่(ก)ประเภทขายปลีก ปีละ ๒๐ บาท(ข)ประเภทขายส่ง ปีละ ๑๐๐ บาท(๒)ใบแทนใบอนุญาตขายไพ่(ก)ประเภทขายปลีก ฉบับละ ๕ บาท(ข)ประเภทขายส่ง ฉบับละ ๑๐ บาท(๓)การประทับตราไพ่(ก)ไพ่ป๊อกทุกขนาดและทุกชนิด ร้อยใบต่อ ๓๐ บาท(ข)ไพ่อื่นทุกขนาดและทุกชนิด ร้อยใบต่อ ๒ บาทให้ไว้ ณ วันที่ ๓๐ ธันวาคม พ.ศ. ๒๕๓๔สุธี สิงห์เสน่ห์รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้คือ โดยที่กฎกระทรวงการคลังออกตามความในพระราชบัญญัติไพ่ พุทธศักราช ๒๔๘๖ ลงวันที่๒๕ ธันวาคม พุทธศักราช ๒๔๘๖ซึ่งแก้ไขเพิ่มเติมโดยกฎกระทรวง ฉบับที่ ๖ (พ.ศ. ๒๕๓๒)ออกตามความในพระราชบัญญัติไพ่ พุทธศักราช ๒๔๘๖ วางข้อกำหนดที่ผู้รับใบอนุญาตจะต้องปฏิบัติเกี่ยวกับการนำไพ่เข้ามาในราชอาณาจักรการขายไพ่ และอัตราค่าธรรมเนียมต่าง ๆ ไว้แต่ได้กำหนดให้มีการปรับตราไพ่สถานที่ในการประทับตราไพ่และค่าธรรมเนียมในการประทับตราไพ่ไว้เฉพาะสำหรับไพ่ป๊อกเท่านั้นสมควรกำหนดให้มีการประทับตราไพ่ สถานที่ในการประทับตราไพ่และอัตราค่าธรรมเนียมในการประทับตราไพ่สำหรับไพ่อื่นด้วยเพื่อใช้บังคับเป็นแนวเดียวกันจึงจำเป็นต้องออกกฎกระทรวงนี้วฤษาย์/ผู้จัดทำ๒๗ ตุลาคม ๒๕๕๒[๑]ราชกิจจานุเบกษา เล่ม ๑๑๙/ตอนที่ ๑/หน้า ๑/๑ มกราคม ๒๕๓๕